cyanic-selkie/wikianc huggingface dataset:
இராம. அரங்கண்ணல்
இதழாளர்
பதினெட்டாவது வயதில் அகில இந்திய முஸ்லிம் லீக்கின் அதிகாரப்பூர்வ ஏடான முஸ்லிம் இதழில் துணை ஆசிரியராக வேலைக்குச் சேர்ந்தார். 1949 முதல் திராவிடநாடு இதழில் பணியாற்றினார். பின் ”அறப்போர்” என்ற இதழை 1961 மார்ச் 10ஆம் நாள் தொடங்கி நடத்தினார்.
திரையுலகில்
1950களிலும் 60களிலும் இவர் எழுதிய சிறுகதைகள் பல திரைப்படங்களாக எடுக்கப்பட்ட போது அவற்றுக்குத் திரைக்கதை, வசனமும் எழுதினார். அவ்வாறு வெளியான திரைப்படங்கள்: செந்தாமரை, மகனே கேள், பொன்னு விளையும் பூமி, பச்சை விளக்கு மற்றும் அனுபவி ராஜா அனுபவி. இவை தவிர கா. ந. அண்ணாதுரை எழுதிய கதையொன்று தாய் மகளுக்குக் கட்டிய தாலி என்னும் திரைப்படமாக உருவானபொழுது, அதற்கு உரையாடல் எழுதினார்.
தமிழ், மலையாளம், கன்னடம் ஆகிய மொழிகளில் பல திரைப்படங்களைத் தயாரித்துள்ளார்.
திராவிட முன்னேற்றக் கழக்கத்தில்
1949 இல் திராவிடர் கழகத்திலிருந்து, அண்ணாதுரை வெளியேறி திராவிட முன்னேற்றக் கழகத்தைத் (திமுக) தொடங்கிய போது அவரை ஆதரித்த முக்கிய தலைவர்களுள் அரங்கண்ணலும் ஒருவர். 1962 ஆம் ஆண்டு நடந்த சட்டமன்றத் தேர்தலில் திமுக சார்பாகப் போட்டியிட்டு மயிலாப்பூர் சட்டமன்றத் தொகுதியில் வெற்றிபெற்றார். 1967 தேர்தலில் மீண்டும் இதே தொகுதியிலிருந்து சட்டமன்றத்துக்குத் தேர்ந்தெடுக்கப்பட்டார். 1971 தேர்தலில் எழும்பூர் தொகுதியில் போட்டியிட்டு வெற்றி பெற்றார். 1970ஆம் ஆண்டு குடிசைப்பகுதி மாற்றுவாரியத் தலைவராக நியமிக்கப்பட்டார்.
மக்கள் திராவிட முன்னேற்றக் கழகத்தில்
1976 இல் திமுகவில் இருந்து வெளியேறி மக்கள் திராவிட முன்னேற்றக் கழகத்தில் இணைந்தார்.
அனைத்திந்திய அண்ணா திராவிட முன்னேற்றக் கழகத்தில்
மக்கள் திராவிட முன்னேற்றக் கழகம் அஇஅதிமுகதோடு இணைக்கப்பட்டபொழுது இவரும் அ.தி.மு.க.வில் இணைந்தார்.
மீண்டும் தி.மு.க.வில்
1984இல் மீண்டும் திமுகவில் சேர்ந்தார்.
கலைமாமணி விருது
2007-08 ஆம் ஆண்டு இவரது படைப்புகளைத் தமிழக அரசு நாட்டுடைமை ஆக்கியது. கலைமாமணி விருது வழங்கியும் சிறப்பித்துள்ளது.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:1928 பிறப்புகள் பகுப்பு:1999 இறப்புகள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:நாகப்பட்டினம் மாவட்ட நபர்கள் பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
ரியாஸ் அப்ரிடி
ரியாஸ் அப்ரிடி (Riaz Afridi, பிறப்பு: சனவரி 21 1985), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும், 42 முதல்தர துடுப்பாட்டப் போட்டிகளிலும் கலந்து கொண்டுள்ளார். 2007இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
எடுத்துரைப்பியல் திறனாய்வு
எடுத்துரைப்பியல் திறனாய்வு (narrative criticism) என்பது, எடுத்துரைப்பியல் கோட்பாடுகளைப் பயன்படுத்தும் ஒரு திறனாய்வு ஆகும். மனிதருடைய அன்றாட வாழ்வின் அனுபவங்களில் இருந்து பொருள் கொள்வதற்கு ஒரு பேச்சாளர் அல்லது எழுத்தாளர் எடுத்துரைக்கும் கதைகள் எவ்வாறு உதவுகின்றன என்பதைப் புரிந்து கொள்வதே இத்திறனாய்வின் நோக்கம்.
இலக்கியம் என்பது படைப்பாளிக்கும், வாசகருக்கும் இடையிலான தொடர்பாடலுக்கான ஊடகம். எடுத்துரைப்பியல் உண்மையான படைப்பாளியையோ, உண்மையான வாசகரையோ கருத்தில் கொள்வதில்லை. பதிலாக, படைப்புக்குள் இருந்தே உட்கிடையான படைப்பாளியையும், உட்கிடையான வாசகரையும் எடுத்துரைப்பியல் கருத்தில் கொள்கிறது. இதன் மூலம் இவ்வகைத் திறனாய்வு படைப்பாளியையோ, வாசகரையோ மையப்படுத்தாமல் படைப்பின் உரையையே மையப்படுத்துவதாக உள்ளது.
இது விவிலியம் சார்ந்த திறனாய்வுப் பின்னணியிலேயே தோற்றம் பெற்றுப் பயன்படுத்தப்பட்டு வருகிறது. இதன் சமயம் சாராத பயன்பாடு மிகக் குறைவே. அவ்வாறு பயன்படுத்தப்படும் வேளைகளிலும் அது வேறு திறனாய்வு அணுகுமுறைகளின் ஒரு பகுதியாகவே கருதப்படுகிறது.
இவற்றையும் பார்க்கவும்
பகுப்பு:திறனாய்வு
பிலிப் சைல்ட்சு கீனான்
பிலிப் சைல்ட்சு கீனான் (Philip Childs Keenan) (1908 மார்ச் 31, –2000 ஏப்பிரல் 20,) ஓர் அமெரிக்க வானியலாளர்.
கீனான் ஓர் அமெரிக்க கதிர்நிரலியலாளர். இவர் வில்லியம் வில்சன் மார்கன், எஇத் கெல்மன் (1911–2007) ஆகியோருடன் இணைந்து 1939 முதல்1943 வரை ஆய்வு செய்து MKKஎன்ற விண்மீன் கதிர்நிரல் வகைபாட்டை உருவாக்கினார். இந்த இருபருமான (வெப்பநிலை, ஒளிர்திறன்) வகைபாட்டமைப்பு பிறகு1973இல் மார்கனாலும் கீனானாலும் திருத்தியமைக்கப்பட்டது. இன்றும் இந்த மார்கன்-கீனான் வகைபாட்டமைப்பு வழக்கில் உள்ளது.
அவர்களது நீண்டகால ஆய்வில் கீனான் சூரியனைவிடக் குளிர்வான விண்மீன்களுக்குக் கவனம் செலுத்த, மார்கன் சூரியனைவிடச் சூடான வின்மீன்களின்பால் கவனம் செலுத்தினார். கீனான் நெடுங்காலத்துக்கு ஆய்வு செய்து 1999இல் 70 விண்மீன்களுக்கான தகவல்களை இறுதி ஆய்வுரையில் வெளியிட்டார்.
தகைமைகள்
இவரது பெயரிடப்பட்டவை
மேற்கோள்கள்
Mary Woods Scott, "Philip Childs Keenan", in Hockey et al. eds., Biographical Encyclopedia of Astronomers (Springer 2007)
வெளி இணைப்புகள்
பகுப்பு:1908 பிறப்புகள்
பகுப்பு:2000 இறப்புகள்
பகுப்பு:அமெரிக்க வானியலாளர்கள்
மகள்
வலது|thumb|250x250px
மகள் என்ற சொல் பெண்பாற் மகவினைக் குறிக்கும்.இதற்கிணையான ஆண்பாற் மகவு மகன் எனப்படுகிறான். இலக்கிய மற்றும் பொதுவழக்கில் இச்சொல் பெண்,மகளிர் மற்றும் பெண்பாற் பண்புகளையும் குறிக்கும். ஓர் குறிப்பிட்ட வன்பொருளை அன்னை குழுவாக பாவிக்கும் இடங்களில் அதனுள் அல்லது கீழ் உள்ள தொகுதிகள் மகள் என்ற ஒட்டுடன் என சில நேரங்களில் பயன்படுத்தப்படும்.
பகுப்பு:பெண்கள் பகுப்பு:குடும்பம்
கெமர் பேரரசு
thumb|350px|right|12ஆம் நூற்றாண்டின் இறுதியில் கெமர் பேரரசு thumb|306x306px|கிபி 1200களில் ஆசியா மற்றும் ஐரோப்பாவின் நிலவரை படம், கெமர் பேரரசின் பொற்காலம் கெமர் பேரரசு (Khmer empire) என்பது தென்கிழக்காசியாவில் தற்போதைய கம்போடியாவை மையமாகக் கொண்டிருந்த சோழ பேரரசு ஆகும். 9ஆம் நூற்றாண்டில் தென் தமிழக பாண்டியர்கள் வழி வந்த சென்லா பேரரசு அகற்றப்பட்டு தற்போதைய லாவோஸ், தாய்லாந்து, மற்றும் வியட்நாம் உள்ளிட்ட கெமர் ஆட்சி தொடங்கப்பட்டது. கெமர் ஆட்சியின் ஆரம்ப காலத்தில் தமிழர்களின் கலாசார, அரசியல், மற்றும் வர்த்தகத் தொடர்புகளைக் கொண்டிருந்தது. பின்னர் கெமரின் தெற்கு எல்லையில் பரவியிருந்த சோழ வம்சத்தின் தொடர்புகளைக் கொண்டிருந்தது.
அங்கோர் கெமர் பேரரசின் தலைநகராக விளங்கியது. அங்கு பத்து லட்சம் மக்கள் வாழ வீடுகளும், கோயில்களும் கட்டப்பட்டன. கெமர் பேரரசின் சமயங்களாக வீர சைவம் சமயமும், மகாயாண பௌத்தமும் விளங்கின. இன்னர் தேரவாத பௌத்தம் அறிமுகமானது.
கி.பி. 12ஆம் நூற்றாண்டில் இரண்டாம் சூரியவர்மன் கட்டிய அங்கூர் வாட் கோயில் கெமர் கலையின் ஒரு போற்றத்தக்க அம்சமாகும். இதன் அணியிட்ட சுற்றுச் சுவர்களில் இராமாயணம், மகாபாரதம் போன்ற இதிகாசங்களின் கதைகள் சித்தரிக்கப்பட்டுள்ளன. மேலும் அக்காலத்து அரசிகளின் வாழ்க்கை நிகழ்ச்சிகளும் சித்தரிக்கப்பட்டுள்ளன. இந்தக் கோயில்களைச் சுற்றி அணைகளும், நீர்ப்பாசனக் கால்வாய்களும் அமைக்கப்பட்டுள்ளன.
15ஆம் நூற்றாண்டின் இடையில் தாய்லாந்துப் படை கெமர் அரசை வீழ்த்தியது. இதே காலகட்டத்தில் தான் சோழர் சாம்ராஜ்யம் முற்றிலும் வீழ்த்தப்பட்டது
வெளி இணைப்புகள்
பகுப்பு:கம்போடியா பகுப்பு:கெமர் பேரரசு பகுப்பு:ஆசியாவின் முன்னாள் நாடுகள் பகுப்பு:முன்னாள் பேரரசுகள் பகுப்பு:இந்துப் பேரரசுகள் பகுப்பு:கம்போடிய வரலாறு
அரபு-இசுரேல் முரண்பாடு
அரபு - இசுரேல் முரண்பாடு (Arab–Israeli conflict, الصراع العربي الإسرائيلي, Al-Sura'a Al'Arabi A'Israili; הסכסוך הישראלי-ערבי, Ha'Sikhsukh Ha'Yisraeli-Aravi) என்பது நடு கிழக்கில், அராபியர்களுக்கும் யூதர்களுக்குமிடையிலான அரசியல் மோதல்களும் பொது பகையுமாகும். இம்முரண்பாட்டுக்கான அடிப்படைக் காரணமாகக் கருதப்படுவது 19ம் நூற்றாண்டின் இறுதியில் ஏற்பட்ட சீயோனிச எழுச்சியும் அராபிய தேசியவாதமுமாகும். 20ம் நூற்றாண்டின் தொடக்கத்தில் வெளிப்பட்ட இம் முரண்பாடு, 1948இல் இசுரேல் ஒரு தனி நாடாக உருவாகியதும், முழு அரபு நாடுகள் கூட்டமைப்புக்குமாக விரிவடைந்தது. யூதர்களின் கருத்துப்படி, அவர்கள் குறிப்பிடும் நிலப்பரப்பானது வரலாற்று தாயகமாகவும், அதே நேரத்தில் ஒன்றிணைந்த அராபிய இயக்கத்தின்படி அது வரலாற்று நோக்கில் பாலத்தீன அராபியர்களுக்கு உரியதென்றும், ஒன்றிணைந்த இசுலாமியவாதத்தின்படி அந்நிலப்பரப்பானது இசுலாமிய நிலமாகவும் நோக்கப்படுகிறது.
உதுமானியப் பேரரசின் வீழ்ச்சியைத் தொடர்ந்து ஏற்பட்ட நிலப்பரப்பை தக்க வைத்துக் கொள்வதற்கான போட்டியுடன் ஏற்பட்ட அரசியல், தேசிய முரண்பாடு இங்கு முக்கிய காரணமாகும். இது பாரிய அளவிலான பிராந்தியத்தில் நிலவிய அரபு - இசுரேல் முரண்பாட்டிலிருந்து உள்ளக இசுரேல் - பாலத்தீனிய முரண்பாடாக மாற்றம் பெற்றது. 1979இல் இசுரேலுக்கும் எகிப்துக்கும், 1994இல் இசுரேலுக்கும் யோர்தானுக்கும் இடையிலான சமாதான உடன்படிக்கைகள் கைச்சாத்திடப்பட்டன. இருந்தபோதிலும் அரபு நாடுகளும் இசுரேலும் குறிப்பிட்ட நிலப்பரப்பு தொடர்புபட்ட விடயத்தில் ஒத்துப் போகாத தன்மையினையே கொண்டுள்ளன.
முரண்பாடு பற்றி சமயத்தின் பார்வை
யூத, இசுலாமிய, கிறித்தவ குழுக்கள் தங்களுக்குள் கருத்து ஒற்றுமை கொள்ளாமைக்குத் தங்கள் சமய வரலாற்றுக் கருத்துகளைத் துணையாகக் கொள்கின்றனர். அரபு-இசுரேல் முரண்பாட்டின் தற்கால வரலாறானது கிறித்தவ, யூத, இசுலாமிய சமயங்களின் நம்பிக்கைகளால் பெரிதும் தாக்கத்திற்கு உள்ளானது. தெரிவு செய்யப்பட்ட மக்கள் பற்றிய விளக்கம், வாக்களிக்க நாடு மற்றும் தெரிவு செய்யப்பட்ட நகர் – யெரூசலம் பற்றிய அவர்களின் கொள்கை என்பதற்கேற்ப அவர்களின் விளக்கம் இதில் குறிப்பிடத்தக்கது.
யூதர்களின் புனித நூலாகிய தோராவின்படி கானான் அல்லது இசுரவேல் தேசம் இசுரவேலர்களுக்கு இறைவனால் வாக்களிக்கப்பட்டது. விவிலியத்தின்படி இசுரவேலர் அதை கி.மு 13 -ஆம் அல்லது 14 -ஆம் நூற்றாண்டு முதல் கி.மு. முதலாம் நூற்றாண்டு வரை ஆட்சி செய்தனர். கி.பி. 7 -ஆம் நூற்றாண்டு வரை யூதர் இனத்தவர் மிகப்பலரும் அங்கு வாழ்ந்திருந்தனர்.
தியோடர் ஃகெர்ல் 1896ஆம் ஆண்டு வெளியிட்ட கொள்கை அறிக்கையில் விவிலியம் கூறும் வாக்களிக்கப்பட்ட நாடு தொடர்பான எண்ணக்கருவை எடுத்துக் காட்டினார். தற்போதைய இசுரேலிய முன்னனி அரசியல் கட்சியான லிக்குடுக் கட்சி, தன் அரசியல் கொள்கையில் இசுரேல் தேசம் பற்றிய கருத்தைக் கொண்டுள்ளது.
இசுலாமியர்களும் தங்களுக்கு அங்கு திருக்குர்ஆனின்படி உரிமை உள்ளதென்கிறார்கள். இசுரேலியர்கள் கூறிப்பிடும் ஆபிரகாமின் இளைய மகனாகிய ஈசாக்குவின் சந்ததியினருக்கே அந்நிலம் வாக்களிக்கப்பட்டது என்பதை மறுத்து, கானான் பூமி ஆபிரகாமின் எல்லா சந்ததியினருக்கும் ஆபிரகாமின் மூத்த மகனாகிய இசுமாவேல் உட்பட அவரின் சந்ததியினராகிய அராபியர்களுக்கும் வாக்களிக்கப்பட்டது என இசுலாமியர்கள் எதிர்வாதம் செய்கின்றனர். மேலும், இசுரேலியர்கள் புனிதமாகக் கருதும் இடங்களை இசுலாமியர்களும் புனிதமாகக் கருதுகின்றனர். பிதாக்களின் குகை, கோவில் மலை, 1400 ஆண்டுகளாக யூத புராதன பகுதியில் நிர்மாணிக்கப்பட்ட இசுலாமிய கட்டுமானங்களான பாறைக் குவிமாடம், அல் அக்சா பள்ளிவாசல் என்பன குறிப்பிடத்தக்கனவாகும். முகம்மது நபி சுவர்க்கம் செல்லும் வழியில் யெரூசலம் ஊடாகத்தான் சென்றார் என்று இசுலாமியர் நம்புகின்றனர். காசா கரையை ஆட்சி செய்யும் ஹமாஸ் முழு பாலத்தீனமும் (தற்போதைய இசுரேலும் பாலத்தீனமும் சேர்ந்த பகுதி) இசுலாமியர்களாலேயே ஆளப்பட வேண்டுமென்று கருதுகின்றனர்.
கிறித்தவ சையோனியர்கள் இசுரவேலை ஆதாரிக்கின்றார்கள். யூதர்களுக்கு அங்கு முதாதையர்கள் மூலமான உரிமை உண்டு என்கின்றனர். சிலர் கிறித்துவின் இரண்டாம் வருகைக்கும் யூதர்கள் இசுரவேலுக்கு மீண்டும் வருவதற்கு காரணம் உண்டென்கின்றனர்.
19ம் நூற்றாண்டு இறுதி - 1948
19ம் நூற்றாண்டின் பிற்பகுதியில், சையோனியத்தின் கீழ், அதிகளவாக ஐரோப்பிய யூதர்கள் உதுமான் சுல்தான் மற்றும் அவருடைய பிரதிநிதிகளிடமிருந்து நிலங்களை வாங்கினர். அக்காலத்தில், யெரூசலம் அந்நகரை சுற்றியிருந்த மதில்களைத் தாண்டி வியாபித்திருக்கவில்லை. மக்கட் தொகையும் சில ஆயிரங்களை மட்டுமே கொண்டிருந்தது. சையோனியர்களின் கீழ் கிப்புட்சிம் எனப்படும் கூட்டுப் பண்ணைகள் அமைக்கப்பட்டன. டெல் அவீவ் நவீன கால முதலாவது யூத நகராகியது.
முதல் உலக போருக்கு முன்னர், ஏறக்குறைய 500 வருடங்கள் பாலத்தீனம் உட்பட்ட மத்திய கிழக்கு உதுமானியப் பேரரசின் கட்டுப்பாட்டில் இருந்தது. பிற்காலப் பகுதியில் உதுமானியர் மேற்கொண்ட துருக்கி இனத்தவர்களுக்கான ஆதரவு, பேரரசிற்குள் துருக்கியருக்கான முன்னுரிமைப் போக்கு என்பன அராபிரை ஓரங்கட்டியது. உதுமானியரிடமிருந்து விடுதலை கிடைக்கும் என்ற வாக்குறுதியினால் அதிகளவில் யூதர்களும் அராபியர்களும் நேச நாடுகளுக்கு தம் ஆதரவை முதல் உலக போரில் வழங்கினர். இச்சம்பவம் அராபிய தேசியவாதம் பரவ வழிகோலியது.
எகிப்திலிருந்த பிரித்தானிய உயர் ஆணையாளர் சேர் ஹென்றி மக்மகோன் இரகசிய தொடர்பு மூலம் குசைன் அரபு புரட்சியை உதுமானிய பேரரசுக்கு எதிராக மேற்கொள்ள வைத்தார். இச் செயல் உதுமானிய பேரரசு முதல் உலக போரில் பிரித்தானியாவுக்கும் பிரான்சுக்கும் எதிராக சேர்மனியுடன் அணி சேர வைத்தது. போரில் பிரித்தானியாவிற்கு அராபியர்கள் உதவினால், பிரித்தானிய அரசாங்கத்தினால் உதுமானிய பேரரசின் பாலத்தீனம் உட்பட அராபிய மாகாணங்கள் அராபிய அரசாக மாற உதவி செய்யப்படும் என மக்மகோன் உறுதியளித்தார். லாரன்ஸ் மற்றும் குசைனின் மகன் பைசாலினால் நடத்தப்பட்ட அரபு புரட்சி வெற்றி பெற்று, பிரித்தானியா பல பகுதிகளை தன் கட்டுப்பாட்டின் கீழ் கொண்டு வந்தது.
போரை வெல்ல யூதர்களின் உதவி அவசியம் என்றுணர்ந்த பிரதமர் டேவிட் லொயிட் ஜோர்ச் உட்பட்டவர்களின் நம்பிக்கையின் அடிப்படையில், 1917இல் பிரித்தானியா வெளியிட்ட பல்போஃர் பிரகடனம் யூதரின் தேசிய தாயகமாக பாலத்தீனம் இருக்கும் என்றது. இது அரபு உலகை கவலை கொள்ளச் செய்தது. போரின் பின்னர், தற்போதைய இசுரேல், ஜோர்தான், மேற்குக் கரை, காசா என்பன பிரித்தானியாவின் ஆட்சியின் கீழ் பிரித்தானிய பாலத்தீனமாக இருந்தன.
அக்காலகட்டத்தில் யூதர்களுடைய குடியேற்றம் பாலத்தீனத்தில் அதிகரிக்கத் தொடங்கியது. 1931இல் 17 வீதமாகவிருந்த யூதர்களின் எண்ணிக்கை 1922இல் 6 வீதமாக அதிகரித்தது. சேர்மனியில் நாசிகள் அதிகாரத்திற்கு வந்ததும் யூதர்களின் குடியேற்றம் அதிகரிக்கத் தொடங்கியது. இது பாலத்தீனத்தில் யூதர்களின் எண்ணிக்கையை அதிகரிக்கச் செய்தது. தொடர்ச்சியான யூதர்களின் வரவு பாலத்தீன அராபியர்களை அவர்கள் தாய்நாட்டிற்கும், இன அடையாளத்திற்கும் அச்சுறுத்தலாக பார்க்கத் தூண்டியது. நிலம் வாங்குதல், யூத நிறுவனங்களில் அராபியர்களை வேலைக்கு அமர்த்தாமை என்பன பாலத்தீன அராபியர்களை கோபம் கொள்ளச் செய்தது. 1920 தொடக்கத்தில் ஆர்ப்பாட்டங்கள் இடம் பெறலாயின. பாலத்தீன அராபியர்கள் தாங்கள் அநீதியாக நடாத்தப்படுவதாக எதிர்ப்புத் தெரிவித்தனர். இது வன்முறைக்கும் காரணமாகியது. பங்குனி 1920இல் முதலாவது வன்முறை டெல் ஹாயில் வெடித்தது. பின் குழப்பம் யெரூசலேமிற்கும் பரவியது. 1922இல் வின்சன்ட் சார்ச்சில், யூத அரசு அமைத்தல் என்பதை மறுத்து அராபியர்களை மீள் நம்பிக்கையூட்ட முயன்றார். பெத்தார் அரசியல் கட்சி 1929இல் மேற்கு சுவரில் நடாத்திய ஆர்ப்பாட்டம் குழப்பத்தை ஏற்படுத்த முழு பாலத்தீனத்திற்கும் குழப்பம் பரவியது. அராபியர்கள் 67 யூதர்களை எபிரோனில் படுகொலை செய்தனர்.
குழப்பம் ஆரம்பித்த வாரத்தில் குறைந்தது 116 அராபியர்களும் 133 யூதர்களும் கொல்லப்பட்டு 339 பேர் காயப்பட்டனர்.
1930களில் யூத எதிர்ப்பு, பிரித்தானிய எதிர்ப்பு ஆயதக்குழு கருப்புக் கை எனும் பெயரில் உருவாக்கப்பட்டது. 1935இல் ஆயதப் பயிற்சி பெற்ற 200 – 800 ஆண்கள் இருந்தனர். இவர்கள் யூத குடியேற்றக்காரர்களுக்கு எதிராக தாக்குதல் நடத்தினர். பதட்டமானது 1936இல் பாலத்தீனத்தில் 1936–1939 அராபிய புரட்சிக்கு வித்திட்டது.
அராபியர்களின் அழுத்தத்தினால், பிரித்தானியா பாலத்தீனத்திற்கான யூத குடியேற்றத்தை அதிகளவில் குறைக்கலாயிற்று. இதனால் யூதர் சட்டத்திற்கு புறம்பாக குடியேறினார்கள். இது பிரதேசத்தில் மேலும் பதட்டத்ததை அதிகரித்தது. பேச்சுவார்த்தை மூலம் பிரச்சனை தீராதிருக்க, புதிதாகத் தோன்றிய ஐக்கிய நாடுகள் அவையிடம் பிரித்தானிய உதவி கோரியது. 15 மே 1947இல், 11 நாடுகளின் பிரதிநிதிகளைக் கொண்ட சபையை (UNSCOP) ஐ.நா ஆரம்பித்தது. சபை நடுநிலையாக இருக்க வேண்டும் எனும் நோக்கில் பெரிய நாடுகள் அதில் அங்கம் வகிக்கவில்லை. 5 வாரங்களின் பின், யூதர்களுக்கும் அராபியர்களுக்கும் என வெவ்வேறு நிலப்பகுதிகள் பிரிக்கப்பட வேண்டுமென கண்டு கொள்ளப்பட்டது. ஐ.நாவின் பொது சபையின் 181 தீர்மானமான 'இரு-நாடு தீர்வு' 1947 நவம்பரில் அங்கீகரிக்கப்பட்டது. இதற்கு 33 நாடுகள் விருப்பு வாக்களித்தும் 13 நாடுகள் எதிர் வாக்களித்தும் 10 நாடுகள் வாக்களிப்பில் கலந்து கொள்ளாமலும் இருந்தன. அரபு லீக்கின் அங்கத்துவ நாடுகள் எதிராக வாக்களித்தன. இது இவ்வாறு இருக்க, அராபியர்களும் யூதர்களும் முக்கிய இடங்களை கட்டுப்பாட்டில் வைத்திருக்க பகிரங்கமாக சண்டை பிடித்துக் கொண்டிருந்தனர். இருதரப்பினராலும் மேசமான பாரிய அசம்பாவிதங்கள் சில நிகழ்த்தப்பட்டன.
பிரித்தானிய காலணிக்கம் முடிவதற்கு முன், ஐ.நாவினால் யூத அரசுக்கென ஒதுக்கிய பகுதிகள் முழுவதிலும் யூத ஆயுத படையான ஹகானா தாக்குதல்களை நடாத்தியது. அது பல அகதிகள் திபேரியா, கய்ஃபா, சபாட், பெய்சான், யாப்பா போன்ற நகர்களில் குவிய வழிகோலியது.
1949–1967
ஐ.நா. தீர்வு திட்டம் 181க்கு முன்னமும் இசுரேலின் சுதந்திர நாட்டு பிரகடனத்திற்கு முன்னமும், சில அராபிய நாடுகள் அந்நாடுகளில் உள்ள யூதர்களுக்கெதிராக ஓரங்கட்டலை மேற்கொண்டனர். 1948 அரபு-இசுரேல் முரண்பாட்டைத் தொடர்ந்து அவ் யூதர்களின் நிலை மோசமாகியது. 1947 மார்கழியில் அரபு உலகில் யூத சமூகத்தினருக்கெதிரான பாரிய யூத எதிர்ப்பு உருவாகியது. குறிப்பாக சீரியாவிலும் அதெனிலும் மிக மோசமாகி நூற்றுக் கணக்கில் மரணமும் உடற் சேதமும் ஏற்படலாயின. 1948 நடுப்பகுதியில் அராபிய நாடுகளில் இருந்த ஏறக்குறைய முழு யூதர்களும் தாக்குதலுக்குள்ளாகி அவர்களின் அந்தஸ்து பறிக்கப்பட்டது. அரபு-இசுரேல் முரண்பாட்டின் விளைவு நீண்ட காலமாக அராபிய நாடுகள் மற்றும் இசுலாமிய நாடுகளில் இருந்த யூதர்களை அரசியல் பணயக் கைதிகளாக்கி, அவர்கள் அந்நாடுகளைவிட்டு வெளியேற நிர்ப்பந்தித்தது. லிபியாவில் யூதர்களின் பிரஜாவுரிமை பறிக்கப்பட்டது. ஈராக்கில் உடமைகள் பறிக்கப்பட்டன. எகிப்து அதிகளவான யூதர்களை 1956இல் வெளியேற்றியது. அல்ஜீரியா பிரஜாவுரிமையை பறித்தது. அதிகளவானோர் அரசியல் காரணங்களினாலும் சிலர் தாயக நோக்கோடும் வெளியேறினர்.
1948–1952 காலப் பகுதியில், 700,000 மேற்பட்ட யூதர்களில் ஏறக்குறைய 285,000 பேர் அராபிய நாடுகளிலிருந்து இசுரேலுக்கு குடிபெயர்ந்தனர்.
1960களில் பிற்பகுதியில் 850,000க்கு மேற்பட்ட யூதர்கள் சில 10 அராபிய நாடுகளிலிருந்து பிறந்த இடத்தைவிட்டு வெளியேறினர். இன்று 7,000க்கு குறைவானோர் அந்நாடுகளில் உள்ளனர். சொத்துக்கள் நட்டஈடு இன்றி பறிமுதல் செய்யப்பட்டன. இன்றைய இசுரேலின் சனத்தொகையில் 41 வீதமானோர் இடம்பெயர்ந்தோரும் அவர்களின் வாரிசுகளுமாவர்..
இசுரேலின் 1948 சுதந்திரப் போர் வெற்றியின் விளைவு மறுபக்கத்தில் அகப்பட்ட அராபியர்கள் இசுரேலின் புகமுடியாது சொந்த இடத்தை இழக்கச் செய்தது. அதுபோலவே, மேற்குக் கரையிலும் காசாவிலும் அகப்பட்ட யூதர்கள் வீட்டையும் சொத்துக்களையும் விட்டுவிட்டு இசுரேல் வரவேண்டியதாயிற்று.
இதற்கு பதிலடியாக பிரித்தானிய, பிரான்சு உதவியுடன் இசுரேல் சினாய் தீபகற்பத்தை ஆக்கிரமித்தது. சுயெஸ் கால்வாய் சண்டையில் காசா, சினாய் தீபகற்பத்தை இசுரேல் கைப்பற்றிக் கொண்டது. ஐ.நாவும் அமெரிக்காவும் போர் நிறுத்தத்திற்கு அழுத்தம் கொடுத்தன. இசுரேல் எகிப்தின் பகுதிகளில் இருந்து விலகிக் கொள்ள உடன்பட்டது. எகிப்தும் இசுரேல் போக்குவரத்திற்கு வழிவிட்டு சினாய் தீபகற்பத்தை இராணுவமற்ற பிரதேசமாக்கியது. இராணுவமற்ற பிரதேசத்தை கண்கானிக்க ஐ.நா. அவசரகால படை நிறுத்தப்பட்டது. ஐ.நா. அவசரகால படை எகிப்தின் பகுதிகளில் மட்டும் இருந்தனர். இசுரேல் தன் பகுதியில் ஐ.நா. அவசரகால படையை அனுமதிக்கவில்லை.
பலஸ்தீன விடுதலை இயக்கம் 1964இல் உருவாக்கப்பட்டது. இது சையோனியர்களையும் ஏகாதிபத்தியையும் அழிப்பதுதான் பாலத்தீன விடுதலை எனும் கொள்கையினைக் கொண்டது.
19 மே 1967இல் யோர்தான் எகிப்துடன் பாதுகாப்பு புரிந்துணர்வு ஒப்பந்தம் ஒன்றில் கைச்சாத்திட்டது. ஐ.நா கண்காணிப்பாளர்களை அனுப்பிய எகிப்து ஐ.நா. எல்லையைத் தாண்டி தென் இசுரேலிய எல்லைக்கு முன்னேறியது. 5 ஜூன், இசுரேல் எகிப்தை தாக்கியது. இசுரேலிய விமானப்படையின் எதிர்பாராத தாக்குதலில் அதிகளவு எகிப்து வான்படை அழிவுற்றது. இசுரேல் யோர்தான், சிரியா, ஈராக் வான் படைகளை அழிக்கத் தொடங்கியது. இசுரேலின் இத்தாக்குதல் ஆறு நாள் போரில் அது வெற்றியடைய முக்கிய காரணமாகியது. போரின் முடிவில் இசுரேல் சினாய் தீபகற்பம், காசா, மேற்குக் கரை, கிழக்கு யெரூசலேம், சேபா பண்னைகள், கோலான் குன்றுகள் என்பனவற்றை தன் கட்டுப்பாட்டின் கீழ் கொண்டு வந்தது. போரின் விளைவு அப்பிரதேசத்தின் புவியியல் அரசியலில் தாக்கம் செலுத்தியது.
1967–1973
ஆகஸ்து 1967இல், அராபிய தலைவர்கள் இசுரேல் பற்றிய அராபியர் நிலைப்பாடுபற்றி கலந்துரையாடினார்கள். அவர்கள் இசுரேல் அரசுக்கு அங்கீகாரம் இல்லை, அதனுடன் சமாதானம் இல்லை, பேச்சுவார்த்தை இல்லை என்ற 'மூன்று இல்லை(கள்)' என்ற முடிவுக்கு வந்தனர்.
1967இல், சினாய் தீபகற்பத்தை இசுரேல் கைவிட்டுவிடும் நோக்காகக் கொண்டு தேய்வுப் போரை எகிப்து ஆரம்பித்தது. 1970 இல் கமால் நாசீரின் மரணத்துடன் அப்போர் முடிவுக்கு வந்தது.
6 அக்டோபர் 1973இல் சிரியாவும்,எகிப்தும் எதிர்பாராத தாக்குதலை யூதர்களில் புனித நாளாகிய யோம் கிப்பூரில் ஆரம்பித்தது. இசுரேல் படைகள் தயாரற்ற நிலையிலிருந்து மீள 3 நாட்கள் எடுத்தது. யோம் கிப்பூர் போர் அமெரிக்காவும் சோவியத் ஒன்றியமும் மறைமுகமாக ஒன்றையொன்று எதிர்க்க வழியமைத்தது. இசுரேல் போரை தீவிரப்படுத்த, சோவியத் ஒன்றியம் இராணுவ நடவடிக்கை பற்றி அச்சுறுத்தல் விடுத்தது. அமெரிக்காவின் அணு ஆயுத போர் பற்றிய முன்னெச்சரிக்கை 25 அக்டோபரில் போர் நிறுத்தத்திற்கு வழிவிட்டது.
எகிப்து
1970களின் பிற்பகுதியில் டேவிட் முகாம் உடன்பாட்டைத் தொடர்ந்து இசுரேலும் எகிப்தும் சமாதான ஒப்பந்தத்தில் கைச்சாத்திட்டன. அதனால், சினாய் தீபகற்பம் எகிப்துக்கு கையளிக்கப்பட, காசா இசுரேலின் கட்டுப்பாட்டில் இருந்தது. ஓப்பந்தம் மூலம் இசுரேலின் கப்பல் போக்குவரத்தும் அப்பகுதியில் சுமூகமானது.
யோர்தான்
1994இல் இசுரேலும் யோர்தானும் சமாதான உடன்படிக்கையில் கைச்சாத்திட்டன. இவற்றுக்கிடையேயான முரண்பாடு ஏறக்குறைய 18.3 பில்லியன் டாலர்களை இழக்கச் செய்தது. சமாதான உடன்படிக்கை மூலம் யோர்தான் இசுரேலுடன் உறவு ஏற்படுத்திய எகிப்துக்கு அடுத்த இரண்டாவது அராபிய நாடாகியது.
ஈராக்
1948 இலிருந்து இசுரேலும் ஈராக்கும் ஜென்ம விரோதிகளாகவே காணப்பட்டனர். 1948ஆம் ஆண்டு நடந்த அராபிய-இசுரேலிய போரில் ஈராக் தன் படைகளை அனுப்பியது. பின்னர், 1967ஆம் ஆண்டு நடந்த ஆறு நாள் போரிலும், 1973ஆம் ஆண்டு நடந்த யோம் கிப்பூர் போரிலும் எகிப்துக்கும் சிரியாவிற்கும் உதவியது.
ஜூன் 1981இல், ஒபரா இராணுவ நடவடிக்கை மூலம் ஈராக் புதிதாக நிர்மானித்த அணு உலைகளை இசுரேல் தாக்கியழித்தது.
1991 வளைகுடா போரின்போது, ஈராக் 39 ஸ்கட் ரக ஏவுகணைகளை இசுரேல் மீது ஏவியது. ஆயினும் அமெரிக்காவின் வேண்டுகோளின்படி இசுரேல் பதில் தாக்குதல் நடத்தாமல், போர் வேறுவடிவம் எடுக்கவிடாமல் மௌனமாக இருந்தது.
லெபனான்
யோர்தானில் 1970இல் ஏற்பட்ட உள்ளூர் கலவரத்தைத் தொடர்ந்து, யோர்தான் மன்னர் ஹசைன் பாலத்தீன விடுதலை இயக்கத்தை வெளியேற்றினார். இதனால் ஆயிரக் கணக்கான பாலத்தீன விடுதலை இயக்க உறுப்பினர்கள் லெபனானில் தஞ்சமடைந்தனர். அங்கிருந்து இசுரேல் மீது தாக்குதல் நடத்தினர். 1981இல் சிரியா பாலத்தீன விடுதலை இயக்க உதவியுடன் ஏவுகணைகளை லெபனானில் நிறுத்தியது. 1982இல் லெபனான் மீது இசுரேல் போர் தொடுத்தது. இரு மாதங்களில் பாலத்தீன விடுதலை இயக்கம் அங்கிருந்து வெளியேறும் உடன்பாட்டிற்கு வந்தது.
1983இல் இசுரேலும் லெபனானும் போர் நிறுத்தத்திற்கு உடன்பட்டனர். சிரியாவின் அழுத்தத்தினால் ஒப்பந்தம் 1984இல் செல்லுபடியற்றதாகியது. முரண்பாட்டின் அளவு குறைந்ததும் 1985இல் இசுரேல் லெபனானின் 15கி.மி அகல பரப்பளவில் இருந்து பின்வாங்கியது. 1993 மற்றும் 1996ஆம் ஆண்டுகளில் ஹிஸ்புல்லா ஆயுத குழுவினருக்கு எதிராக இசுரேல் பாரிய இராணுவ நடவடிக்கைகளை மேற்கொண்டது. சிரியாவுடனான சமாதான உடன்படிக்கை திட்டத்தின்படி, 2000 ஆம் ஆண்டில் தென் லெபனான் பகுதிகளிலிருந்த பாதுகாப்பு வலயங்களை இசுரேல் அகற்றியது.
2006இல் ஹஸ்புல்லாவின் எல்லை தாண்டிய தாக்குதல்களைத் தொடர்ந்து தென் லெபனானிலிருந்த ஹஸ்புல்லாவின் இலக்குகளைத் தாக்கத் தொடங்கியதும் 2006 லெபனான் போர் உருவாகியது. 34 நாட்கள் நீடித்த இப்போரின் விளைவாக, தடுப்பு வலயம் தென் லெபனானில் உருவாக்கப்பட்டது. ஹிஸ்புல்லாவின் பின்வாங்குதலைத் தொடர்ந்து, ஐ.நா. அமைதிப் படைக்கு லெபனானின் பகுதிகளை இசுரேல் கையளித்தது. இரு தரப்பும் தமக்கே வெற்றியென அறிவித்தன.
பாலத்தீனம்
1970களில் பாரியளவில் சர்வதேச பயங்கரவாத தாக்குதல்கள் நடைபெற்றன. லெட் விமான நிலைய படுகொலை, முனிச் ஒலிம்பிக் படுகொலை, என்டபே பயணக்கைதிகள் ஆகியன குறிப்பிடத்தக்கன.
1987 மார்கழியில் முதலாவது இன்டிபாடா ஆரம்பித்தது. ஜபய்லா அகதிகள் முகாமிலிருந்து ஆரம்பித்து காசா, மேற்குக் கரை, கிழக்கு யெரூசலேம் வரை பரவியது. பொது ஆர்ப்பாட்டத்தோடு இசுரேல் பொருட்களுக்கெதிரான புறக்கணிப்பு, வீதி மறியல், இசுரேலிய பாதுகாப்புப் படையினர் மீது கல்லெறிதல் என்பன இடம் பெற்று சர்வதேச கவனத்தைப் பெற்றது. இசுரேலிய பாதுகாப்புப் படையினரின் துப்பாக்கிச் சூடு, பாரிய கைது போன்ற பதில் நடவடிக்கைகள் சர்வதேச விமர்சனத்திற்குள்ளானது. அதுவரை பாலத்தீன மக்கள் தலைமையாக கருதப்படாத பாலத்தீன விடுதலை இயக்கம் இசுரேலை அங்கீகரித்து பயங்கரவாத செயல்களை கைவிட்டதும் பேச்சுவார்த்தைக்கு அழைக்கப்பட்டது.
1993 மத்தியில் இசுரேலிய, பாலத்தீன பிரதிநிதிகள் நோர்வே நாட்டின் தலைநகரான ஒஸ்லோவில் சமாதான பேச்சுவார்த்தைகளைத் தொடங்கினர். இதன் விளைவாக இசுரேலும் பாலத்தீன விடுதலை இயக்கமும் செப்டெம்பர் 1993இல் ஒஸ்லோ ஒப்பந்தத்தில் கைச்சாத்திட்டனர். இசுரேல் பாலத்தீன விடுதலை இயக்கத்தை பாலத்தீன மக்களின் பிரதிநிதிகளாக ஏற்றுக் கொண்டனர். பாலத்தீன விடுதலை இயக்கம் இசுரேலிய அரசின் இருப்பை ஏற்றுக் கொண்டு பயங்கரவாத செயற்பாடுகள் மற்றும் வன்முறைகளை விட்டு, அதன் விருப்பமாகிய இசுரேலின் அழிவு என்ற கொள்கையை கைவிட்டது.
1995இல் ஒஸ்லோ 2 என்ற உடன்படிக்கை கைச்சாத்திட்டப்பட்டது. இதன்படி மேற்குக் கரையில் அ, ஆ, இ என்ற பிரிவுகள் காணப்பட்டன. பிரிவு அ பாலத்தீனத்தினத்தின் முழு சிவில் கட்டுப்பாட்டில் இருக்கும், அதன் உள்ளக பாதுகாப்பிற்கு பாலத்தீனியர்களே பொறுப்பானவர்கள்.
2000–2009
இரண்டாவது இன்டிபாடா பாலத்தீனத்துடனான அரசியல் உறவு பற்றி இசுரேலை மீள யோசிக்க வைத்தது. தொடர்ச்சியான தற்கொலைத் தாக்குதல்களைத் தொடர்ந்து, இசுரேல் இராணுவம் ஆறு நாள் போரின் பின் பாரிய இராணுவ நடவடிக்கையை மேற்கொண்டது.
இசுரேல் மேற்குக் கரையின் பல பகுதிகளை மீளவும் கைப்பற்றிக் கொண்டது. இருந்தபோதிலும், 2008இல் மெதுவாக அதிகாரத்தினை பாலத்தீன அதிகார சபைக்குக் கையளித்தது.
இசுரேலிய பிரதமர் ஏரியல் சரோன் 2003இல் காசாவிலிருந்து பின்வாங்குதல் என்ற முடிவை ஒருதலைப்பட்சமாக எடுத்தார். இது 2005இல் நடைமுறைப்படுத்தப்பட்டது.
ஜூன் 2006இல் ஹமாஸ் இசுரேலிய படைவீரர் கிலாத் ஷாலித்தை கடத்தியது அச்சந்தர்ப்பத்தில் இரு படைவீரர்கள் கொல்லப்பட்டனர். கடத்தப்பட்ட படைவீரைத் தேடி இசுரவேல் படையினர் இராணுவ நடவடிக்கையினை மேற் கொண்டனர். 2011 இல் அப்படைவீரர் 1027 பாலத்தீன கைதிகள் பறிமாற்றத்தின்போது விடுதலை செய்யப்பட்டார்.
ஜுலை 2006இல் ஹிஸ்புல்லா லெபனானைக் கடந்து தாக்கியதில் 8 இசுரவேலிய படையினர் கொல்லப்பட்டும் இருவர் கடத்தப்பட்டனர். இது 2006 லெபனான் போருக்கு வித்திட்டு, லெபனானில் பெரும் அழிவு ஏற்பட்டது. ஐ.நா. அணுசரனையுடன் ஆகஸ்து 2006இல் போர் நிறுத்தம் ஏற்பட்டது. இதில் பெருமளவு லெபனானிய பொதுமக்கள் உட்பட ஆயிரக் கணக்கானோர் உயிரிழந்தனர். லெபனானின் உட்கட்டமைப்பு பாரதூரமாக சேதத்திற்குள்ளானது. ஏறக்குறைய ஒரு மில்லியன் லெபனானிய பொதுமக்களும் 300,000 – 500,000 இசுரேலிய பொதுமக்களும் இடம் பெயர்ந்தனர்.
காசா உள்ளூர் போரின் பின், ஃபதஹ்விடமிருந்து ஹமாஸ் காசாவை கைப்பற்றியது. இதனால் எல்லையில் இசுரேல் கட்டுபாடுகளை விதித்தது. 2007இல் இருந்து இசுரேலும் எகிப்தும் அங்கு பொருளாதாரத் தடையினை ஏற்படுத்தின.
2007இல் இசுரேல் இராணுவ நடவடிக்கை மூலம் வடகெரியாவின் உதவியுடன் சிரியாவில் கட்டப்பட்டுக் கொண்டிருந்த அணு ஆலையை தாக்கியழித்தது. 2003 இலும் சிரியாவிலிருந்த ஆயுதக் குழுவின் தளத்தை தாக்கியமை குறிப்பிடத்தக்கது.
இசுரேல்-ஹமாசுக்கிடையிலான உடன்படிக்கை 2008 டிசம்பரில் முடிவுற்றது. இதற்கு இருதரப்பினருமே காரணம். இதைத் தொடர்ந்து இசுரேல் கடத்தல் சுரங்கங்கள் மீது தாக்குதல் நடத்தியது. பதிலாக ஹமாஸ் 60க்கு மேற்பட்ட ஏவுகணைகளால் இசுரேலிய நகரங்களைத் தாக்கியது. விளைவு இசுரேல் இராணுவ நடவடிக்கை மேற்கொள்ள வைத்தது. மனித உரிமை அமைப்புக்கள் இரு தரப்பும் போர்க் குற்றம் புரிந்ததாக குற்றஞ்சாட்டின.
இசுரேல் படையினருக்கும் காசாவுக்கு உதவி செய்ய முனைந்த ஆர்வலர்களுக்கும் இடையே கலவரம் ஏற்பட்டு, 9 ஆர்வலர்கள் கொல்லப்பட்டும்  7 படைவீரர்கள் காயமடைந்தனர்.
2010 - தற்போது வரை
ஹமாஸ் தலைமையிலான 13 ஆயுதக்குழுக்களின் பயங்கரவாத செயற்பாடுகள் பேச்சுவார்த்தையை குழப்பிவிட்டன. இசுரேலியர்கள் மீதான தாக்குதல்கள் 2010க்குப் பின்னர் அதிகரித்துக் காணப்பட்டது. இதில் ஹமாசின் ஏவுகணைத் தாக்குதல்கள் குறிப்பிடத்தக்கவை.
மு. க. இசுடாலின் அமைச்சரவை
'''மு. க. ஸ்டாலின் அமைச்சரவை' (M. K. Stalin ministry'') என்பது 2021 தமிழ்நாடு சட்டப் பேரவைத் தேர்தலில் திமுக வெற்றி பெற்ற பிறகு அமைக்கப்பட்டது ஆகும். இந்த அமைச்சரவை திராவிட முன்னேற்றக் கழகத்தின் தலைவர் மு.க.ஸ்டாலின் தலைமையில் 7 மே 2021 அன்று பதவியேற்றது. இந்த அமைச்சரவையில் மொத்தம் 34 அமைச்சர்கள் பதவியேற்றனர். அமைச்சர்களாகப் பதவியேற்றவர்களில் முந்தைய அரசாங்கத்தில் அமைச்சராக இடம்பெற்றிருந்த 30 பேர் அமைச்சர்களாக இருந்தனர். தமிழகத்தின் 21வது முதல்வராக, 8வது நபராக மு. க. ஸ்டாலின் பதவியேற்றார்.
அரபு-இசுரேல் முரண்பாடு
பொது மூலங்கள்
பகுப்பு:பாலஸ்தீனம் பகுப்பு:எகிப்து பகுப்பு:ஜோர்தான் பகுப்பு:லெபனான் பகுப்பு:சிரியா பகுப்பு:மத்திய கிழக்கு
மு. க. இசுடாலின் அமைச்சரவை
அமைச்சரவை மாற்றம்
• 2022 மார்ச் 23 அன்று அமைச்சர் இராஜ கண்ணப்பனிடம் இருந்து போக்குவரத்துத் துறை அமைச்சராக இருந்த எஸ். எஸ். சிவசங்கருக்கு மாற்றப்பட்டு, அவரிடம் இருந்த பிற்படுத்தப்பட்டோர் நலத்துறை இராஜ கண்ணப்பனுக்கு மாற்றப்பட்டது.[1]
பணிகள்
சூன் 2021-ல், முதல்வர் ஸ்டாலின், முந்தைய அரசாங்கம் தாக்கல் செய்த வழக்குகளை சட்ட அமைச்சகம் மறுபரிசீலனை செய்யும் என்று அறிவித்தார். மத்திய அரசின் குடியுரிமை திருத்தச் சட்டம், மீத்தேன் எடுப்பு, நியூட்ரினோ திட்டம், கூடங்குளம் அணுமின் நிலையம், சென்னை - சேலம் விரைவுச் சாலைத் திட்டம் ஆகிய 3 விவசாயச் சட்டங்களை ரத்து செய்யக் கோரி பத்திரிகைகள் மற்றும் போராட்டக்காரர்கள் மீதான வழக்குகளை ஸ்டாலின் தலைமையிலான தமிழக அரசு திரும்பப்பெற்றது.
மேற்கோள்கள்
பகுப்பு:தமிழ்நாடு அமைச்சரவைகள் பகுப்பு:தமிழ்நாடு அரசு பகுப்பு:தமிழ்நாட்டு வரலாறு (1947- தற்போதுவரை) பகுப்பு:திராவிட முன்னேற்றக் கழகம்
மாவூர்
மாவூர் என்னும் ஊர் திருநெல்வேலி மாவட்டத்தில் உள்ளது. மாவூர் என்னும் பெயரில் வேறு சில இடங்களிலும் ஊர்கள் உள்ளன. 18 ஆம் நூற்றாண்டில் இவ்வூரில் வாழ்ந்த கறுப்பண்ணன் என்னும் புரவலர் சொக்கநாதப் புலவரைப் பேணித் தமிழ் வளத்தவர். முத்ததையா பாகவதர் என்னும் வீணை இசைக்கலைஞரான முத்தையா பாகவதர் என்பவரும் இவ்வூரில் வாழ்ந்த பெருமகனார்.
அடிக்குறிப்பு
பகுப்பு:ஊர்ப்பெயர்கள் பகுப்பு:திருநெல்வேலி மாவட்டத்திலுள்ள கிராமங்கள்
சாயம்
300px|thumb|கான்னெர் ப்ரெய்ரீ வாழும் வரலாறு அருங்காட்சியகத்தில், ஆரம்பகால அமெரிக்க பாரம்பரியத்தில் சாயம் ஏற்றிய பின்னர் சாயத்தை உலர வைப்பார்கள். சாயம் (dye) என்பது பொதுவாக ஒரு நிறமேற்றப்பட்ட பொருளாக அறியப்படுகிறது, இது எந்த பொருளோடு பயன்படுத்தப்படுகிறதோ அதனோடு ஒன்றுகலந்துவிடும் இயல்பைக் கொண்டிருக்கின்றது. பொதுவாக சாயம் ஓர் நீர்ம கரைசலாகப் பயன்படுத்தப்படுகிறது, மேலும் இழையில் சாயத்தின் விரைவுத்தன்மையை மேம்படுத்த அதற்கு அரிகாரம் தேவைப்படக்கூடும்.
சாயங்கள் மற்றும் நிறமிகள் இரண்டுமே நிறமேற்றப்படுபவையே, ஏனென்றால் இரண்டுமே ஒளிக்கு முன்னுரிமை அளிக்கும் சில அலைவரிசைகளை ஈர்க்கக் கூடியவையாகும். சாயத்திற்கு முரண்பட்ட வகையில் ஓர் நிறமி பொதுவாக கரையக்கூடியது அல்ல, மேலும் அடிமூலக்கூறுடன் அவை ஒன்று கலப்பதும் இல்லை. ஒரு வண்ண நிறமியைத் தயாரிக்க எதிர்வினைப் புரியாத உப்புடன் சில சாயங்கள் கரைக்கப்படுகின்றன, அந்த உப்பின் அடிப்படையில் அவை அலுமினிய வண்ணமாகவோ, கால்சியம் வண்ணமாகவோ அல்லது பேரியம் வண்ண நிறமியாகவோ இருக்கும்.
சாயம் ஏற்றப்பட்ட சணல் இழைகள் வரலாற்றுக்கு முந்தைய குகையில் 36,000 காலத்தில் ஜார்ஜிய குடியரசில் கண்டு பிடிக்கப்பட்டன. குறிப்பாக இந்தியா மற்றும் போனீசியாவில், சாயம் ஏற்றுவது பரவலாக 5000 ஆண்டுகளுக்கு மேலாக மேற்கொள்ளப்பட்டு வந்ததாக, தொல்பொருள்துறை சான்றுகள் காட்டுகின்றன. விலங்குகள், காய்கறி மற்றும் கனிம மூலங்களில் இருந்து, சிறிய பதப்படுத்தலுக்குப் பின்னரோ அல்லது பதப்படுத்தல் இல்லாமலோ சாயங்கள் பெறப்படுகின்றன. தாவர இனமே குறிப்பாக வேர்கள், கொட்டைகள், மரப்பட்டை, இலைகள் மற்றும் மரக்கட்டைகளே நீண்ட காலத்திற்கு முன்னர் சாயங்களின் சிறந்த ஆதாரமாக இருந்தன. ஆனால் வெகு சிலரே எப்போதாவது அவற்றை வர்த்தகரீதியாகப் பயன்படுத்தினார்கள்.
கிரேய்க் எவான்ஸ்
கிரேய்க் எவான்ஸ் (Craig Evans , பிறப்பு: நவம்பர் 29 1969, சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 53 ஒருநாள் பன்னாட்டுத் துடுப்பாட்டப் போட்டிகளிலும் 55 முதல்தர துடுப்பாட்டப் போட்டிகளிலும், 104 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -2003 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 2002 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
சாயம்
கரிம சாயங்கள்
மனிதனால் செய்யப்பட்ட முதல் (செயற்கை இழை) கரிம சாயமான, மாவெய்ன் (mauveine), வில்லியம் ஹென்றி பெர்கினால் 1856 இல் கண்டுபிடிக்கப்பட்டது. அப்பொழுதுலிருந்து பல ஆயிரம் செயற்கைச் சாயங்கள் தயாரிக்கப்பட்டுள்ளன.
கிரேய்க் எவான்ஸ்
பகுப்பு:சிம்பாப்வே துடுப்பாட்ட வீரர்கள் பகுப்பு:1969 பிறப்புகள் பகுப்பு:வாழும் நபர்கள்
சாயம்
கரிம சாயங்கள்
விரைவிலேயே செயற்கைச் சாயங்கள் பாரம்பரிய இயற்கைச் சாயங்களின் இடத்தைப் பிடித்தன. விலை மலிவாகவும் கிடைத்த அவை அதிக எண்ணிக்கையிலான புதிய நிறங்களை அளித்தன, மேலும் அவை சாயம் பூசப்பட்ட பொருள்களுக்குச் சிறந்த தன்மைகளை அளித்தன. சாயங்கள் எவ்வாறு சாயம் ஏற்றும் நடைமுறையில் பயன்படுத்தப்படுகின்றன என்பதைப் பொறுத்து இப்போது வகைப்படுத்தப்படுகின்றன.
அமில சாயங்கள் நீரில் கரையக்கூடிய எதிர்மின்மங்களைக் (anionic) கொண்ட சாயங்களாகும், அவை அமிலச் சாயகுளியல்களில் நடுநிலைபண்பைப் பயன்படுத்தி பட்டு, கம்பளி, நைலான் மற்றும் மாற்றியமைக்கப்பட்ட அக்ரிலிக் இழைகள் (acrylic fibers) போன்ற இழைகளுக்கு பயன்படுகின்றன. சாயங்களில் எதிர்மின்ம குழுக்களுக்கும் மற்றும் இழைகளில் நேர்மின்ம (cationic) குழுக்களுக்கும் இடையில் உப்பு உருவாவதற்கு குறைந்தபட்சம் பகுதியாகவாவது உருவாவதற்கு இழையுடன் இணைந்திருக்க வேண்டியுள்ளது. அமில சாயங்கள் மரக்கூழ் இழைகளுக்குத் தனிநிலையாக (substantive) இருப்பதில்லை. பெரும்பாலான செயற்கை உணவு நிறங்கள் இந்த பிரிவில் தான் இருக்கின்றன.
அடிப்படை சாயங்கள் (Basic dyes) நீரில் கரையக்கூடய நேர்மின்ம சாயங்களாகும்; இவை முதன்மையாக அக்ரிலிக் இழைகளில் பயன்படுத்தப்படுகின்றன, ஆனால் கம்பளி மற்றும் பட்டு வகைகளிலும் சிறிது காணப்படுகின்றன. பொதுவாக இழையில் சாயத்தை ஊற வைக்க உதவியாக, சாயக்குளியலில் அசிடிக் அமிலம் சேர்க்கப்படும். அடிப்படைச் சாயங்கள் காகிதங்களை நிறமேற்றவும் பயன்படுத்தப்படுகின்றன.
நிறமூன்றி சாயங்களுக்கு (Mordant dyes) ஒரு நிறமூன்றி (mordant) தேவைப்படுகிறது, இது தண்ணீர், வெளிச்சம் மற்றும் வியர்வைக்கு எதிராக சாயத்தின் கலக்கும் தன்மையை அதிகரிக்கிறது. வெவ்வேறு நிறமூன்றிகள் இறுதி நிறத்தை குறிப்பிடத்தக்க அளவில் மாற்றக்கூடியவை என்பதால் நிறமூன்றியின் தேர்வு முக்கியத்துவம் பெறுகிறது. பெரும்பாலான இயற்கைச் சாயங்கள் நிறமூன்றி வகையைச் சார்ந்தவை என்பதால், சாயமேற்றுவதில் உள்ள நுணுக்கங்கள் பற்றிய அதிகளவிலான நூல்கள் உள்ளன. மிக முக்கியமான நிறமூன்றி சாயங்கள் செயற்கை நிறமூன்றி சாயங்களாகவோ அல்லது குரோம் சாயங்களாகவோ உள்ளன, இவை கம்பளியில் பயன்படுகின்றன; இதில் கம்பளிக்காக மட்டும், குறிப்பாக கருப்பு மற்றும் நேவி நிறங்களுக்காக சுமார் 30% சாயங்கள் பயன்படுகின்றன. பொட்டாசியம் டைகுரோமேட் நிறமூன்றியானது, சாயமேற்றும் வேலைக்கு பிந்தியதாகப் பயன்படுகிறது. பல நிறமூன்றிகள், குறிப்பாக கனரக உலோக வகைகளில் இருப்பவை, உடல்நலனிற்கு ஆபத்தானதாக இருக்கும் என்பதுடன் அவற்றை பயன்படுத்துவதும் போது அதிக கவனமும் எடுத்துக் கொள்ள வேண்டும் என்பது முக்கியமாக கவனிக்க வேண்டியதாகும்.
எதிர்வினைபுரியும் சாயங்கள் (Reactive dyes), ஒரு மாற்றுப்பொருளுடன் இணைக்கப்பட்ட ஒரு குரோமோஃபோரைப் பயன்படுத்துகிறது, இந்த மாற்றுப்பொருள் இழையின் அடிமூலப்பொருளுடன் நேரடியாக எதிர்வினைப் புரியக்கூடியதாகும். எதிர்வினைபுரியும் சாயங்களை இயற்கை இழைகளுடன் இணைக்கும் சக பிணைப்புகள், அதி நிரந்தரமான சாயங்களில் ஒன்றாக அதை உருவாக்கும். “குளிர்” எதிர்வினைபுரியும் சாயங்கள், அதாவது ப்ரோசியன் MX, சிபாக்ரான் F மற்றும் ட்ரைமரேன் K, போன்றவைகளைப் பயன்படுத்துவது மிக எளிது, ஏனென்றால் இந்த சாயங்களை அறையின் தட்பவெப்ப நிலையிலேயே பயன்படுத்த முடியும். வீட்டிலோ அல்லது கலைக்கூடங்களிலோ பருத்தியை மற்றும் ஏனையபிற மரக்கூழ் இழைகளைச் சாயமேற்ற எதிர்வினைபுரியும் சாயங்கள் மிகச் சிறந்தவையாகும்.
அசோயிக் சாயமேற்றுதல் (Azoic dyeing) என்பதும் ஒரு தொழில்நுட்பமாகும், இதில் கரையாத அஜோ சாயம் நேரடியாக இழையின் மீதோ அல்லது ஊடாகவோ சேர்க்கப்படுகிறது. இது ஓர் இழையை டையாஜோய்க் மற்றும் இணைப்பு உட்கூறுகள் இரண்டுடனும் உட்படுத்துவதன் மூலம் பெறப்படுகிறது. சாயமேற்றும் நிலைகளின் பொருத்தமான அனுசரிப்புடன், கரையாத அஜோ சாயத்தைத் தயாரிக்க இந்த இரண்டு உட்கூறுகளும் எதிர்வினையாற்றுகின்றன. இந்த தொழில்நுட்பம் சாயமேற்றுவதில் பிரத்யேகமானதாகும், டையாஜோய்க் மற்றும் இணைப்பு உட்கூறுகள் சரியாகத் தேர்ந்தெடுக்கப்படுவதன் மூலம் இறுதியான நிறம் கட்டுப்பாட்டில் வைத்திருக்கப்படுகிறது.
கந்தக சாயங்கள் (Sulfur dyes) இரண்டு பாகங்களில் "அபிவிருத்தி" செய்யப்படும் சாயங்களாகும், இது அடர்த்திமிக்க நிறங்களுடன் பருத்திகளைச் சாயமேற்ற பயன்படுகிறது. முதல் சாயமேற்றலில் ஒரு மஞ்சள் அல்லது வெளிறிய பச்சை நிறம் பங்களிப்பை அளிக்கிறது. எடுத்துக்காட்டாக, நாம் பொதுவாக காணும் காலுறைகளில் காணப்படும் அடர் கருப்பை உருவாக்க, இது மீண்டும் சல்பர் கலவையுடன் செயல்படுத்தப்படுகிறது. சல்பர் கருப்பு 1 தான் அளவைப் பொறுத்தமட்டில் அதிகமாக விற்பனையாகும் சாயமாகும்.
உணவு நிறமிகள்
அவற்றின் பயன்பாட்டு முறையைக் கொண்டு அல்லாமல், சாயங்களின் பாத்திரத்தை விவரிக்கும் இன்னொரு வகை உணவு நிறமிகளாகும். உணவு நிறமிகள் உணவில் கலக்கப்படும் உணவு கூட்டுக்கலப்பு பொருளாக வகைப் படுத்தப்படுவதால், ஏனைய தொழில்துறை சாயங்களை விட இவை உயர்ந்த தரத்தில் உற்பத்தி செய்யப்படுகின்றன.
பிற முக்கிய சாயங்கள்
மேலும் பல பிரிவுகளும் உள்ளன, அவையாவன:
புற இணைப்புகள்
பகுப்பு:கூகுள் தமிழாக்கம்-வேதியியல்
நக்கீரர் பாடிய திருவள்ளுவமாலைப் பாடல்
நக்கீரர் பலருள் ஒருவர் திருக்குறளைப் போற்றிப் பாடியதாகத் திருவள்ளுவமாலை தொகுப்பில் ஒரு பாடல் உள்ளது. திருக்குறள் அறம், பொருள், இன்பம் என முப்பாலாக உள்ளது. ஆனால் இந்தப் புலவர் நக்கீரர் வீட்டுநெறியும் இதன்கண் உள்ளதாகக் குறிப்பிடுகிறார். இந்தப் பாடல் இவர் பெயரில் அடைவு செய்யப்பட்டுள்ள பாடல் என்பது அறிஞர்கள் கருத்து. அடைவு செய்யப்பட்ட காலம் 11 ஆம் நூற்றாண்டு.
கருவிநூல்
பகுப்பு:11 ஆம் நூற்றாண்டுத் தமிழ் நூல்கள்
டாங்கிரெக் மலைகள்
டாங்கிரெக் மலைகள் (ஆங்கிலம்: Dângrêk Mountains, Chuor Phnom Dângrêk; தாய்: ทิวเขาพนมดงรัก, Thiu Khao Phanom Dongrak கெமர்: ជួរភ្នំដងរែក); என்பது கெமரில் உள்ள தாழ்பிரதேச மலைத்தொடர் ஆகும்.
இதன் சராசரி உயரம் 500 மீட்டர்கள். இம்மலைத் தொடர் கம்போடியா - தாய்லாந்து எல்லையில் அமைந்துள்ளது. டாங்கிரெக்கின் பெரும் பகுதி வடக்கு கம்போடியாவில் உள்ளது. இதன் அதிகூடிய உயரம் கடல் மட்டத்தில் இருந்து 753 மீட்டர்கள் (2,470 அடி) ஆகும்.
பொது
டாங்கிரெக் மலைகள் வடக்கு தாய்லாந்தில் மேக்கொங் ஆற்றிலிருந்து மேற்குத் திசையாக 200 மைல்கள் (320 கிமீ) தூரம் பரந்திருக்கிறது.
புகழ்பெற்ற கெமர் இந்து சிவன் கோயிலான பிரசாத் பிரா விகார் இம்மலைகளில் கம்போடிய எல்லையில் அமைந்துள்ளது.
மேலும் காண்க
பகுப்பு:தாய்லாந்தின் மலைகள் பகுப்பு:கம்போடிய மலைகள்
சிதம்பரம் தில்லை நடராஜர் திருக்கோயில்
சிதம்பரம் தில்லை நடராஜர்  கோயில் சமயக்குரவர் நால்வரால் பாடல் பெற்ற சிவத்தலமாகும். இத்திருத்தலம்   சிதம்பரம் வட்டத்தில் அமைந்துள்ளது. சேந்தனார் அருள் பெற்றதும், மாணிக்கவாசகர், வியாக்ரபாதர், பதஞ்சலி, உபமன்யு, வியாசர், திருநீலகண்டர், திருநாளைப்போவார், கணம்புல்லநாயனார் முக்தி பெற்ற தலமாகும். பஞ்சபூத தலங்களுள் இது 'ஆகாயத் ' தலம். பஞ்சசபைகளுள் இது கனகசபை, பொற்சபை, சிற்சபை ஆகும். தேவாரப்பாடல் பெற்ற காவிரி வட கரைத்தலங்களில் இத்தலம் 1|முதலாவது சிவதலமாகும்.
தல வரலாறு
'கோயில்' என்று பொதுவாக வழங்கினாலே சைவத்தில் சிதம்பரம் நடராசப் பெருமானின் கோயிலைத்தான் குறிக்கும். ஊர்ப்பெயர் தில்லை; கோயிலின் பெயர் சிதம்பரம், இன்று ஊர்ப்பெயர் வழக்கில் மறைந்து, கோயிலின் பெயரே ஊர்ப் பெயராக வழங்கி வருகிறது.
தில்லை மரங்கள் அடர்ந்த காடாக இருந்தமையால் தில்லைவனம் என்று பெயர் பெற்றது. (இம்மரங்கள் தற்போது சிதம்பரத்தில் இல்லை; ஆனால் இதற்கு அண்மையிலுள்ள பிச்சாவரத்திற்குப் பக்கத்தில் உப்பங்கழியின் கரைகளில் காணப்படுகின்றன.)
இக்கோயிலுள் 'திருமூலட்டானம்' என்னும் தனிக்கோயில் ஒன்றுள்ளது. அர்த்தசாம வழிபாடு முடிந்தபின் எல்லாக் கோயில்களிலும் உள்ள சிவகலைகள் அனைத்தும் இந்த மூலத்தான லிங்கத்தில் ஒடுங்குவதாக ஐதீகம்.
சிற்றம்பலம் உள்ளே செல்வதற்கு ஐந்துபடிகள் - பஞ்சாக்கரப்படிகள் உள்ளன; இப்படிகளின் இரு புறமும் யானை உருவங்கள் உள்ளன. பதினான்கு சாஸ்திரங்களில் ஒன்றை இப்படியில் வைத்தபோது, இப்படிகளிலுள்ள யானைகளில் ஒன்று தன் தும்பிக்கையால் அந்நூலையெடுத்து நடராசப்பெருமான் திருவடியில் வைத்தமையால் அந்நூல் 'திருக்களிற்றுப்டியார்' என்ற பெயர் பெற்றது.
தல சிறப்புக்கள்
இறைவன் - விராட்புருஷனின் வடிவத்தில் திருவாரூர் 'மூலாதார'மாகவும், திருவானைக்கா 'சுவாதிஷ்டான' மாகவும், திருவண்ணாமலை 'உந்தி(மணிப்பூரக)'யாகவும், சிதம்பரம் 'இருதயஸ்தான(அனாகதம்)'மாகவும், திருக்காளத்தி 'கழுத்(விசுக்தி)'தாகவும் , காசி 'புருவமத்தி(ஆக்ஞை)'யாகவும் அமைந்துள்ளது.
பஞ்சபூத தலங்களுள் இது 'ஆகாயத் ' தலம்.
பஞ்சசபைகளுள் இது கனகசபை, பொற்சபை, சிற்சபை ஆகும்.
இக்கோயிலுள், இறைவனின் ஐந்து சபைகளாகிய 1. சிற்றம்பலம், 2. பொன்னம்பலம் (கனகசபை), 3. பேரம்பலம், 4. நிருத்தசபை, 5. இராசசபை என ஐந்து உள்ளன.
சிற்றம்பலம்
"சிற்றம்பலம்" நடராசப்பெருமான் திருநடனம்புரிந்தருளும் இடம் - 'தப்ரசபா' எனப்படும் இவ்வம்பலத்திற்கு முதலாம் ஆதித்தசோழனின் மகன் முதற்பராந்தகசோழன் பொன்வேய்ந்தான் என்று திருவாலங்காட்டு செப்பேடுகளும் 'லெய்டன்' நகரப் பெரிய செப்பேடுகளும் கூறுகின்றன. இவனுக்கு முன் இரண்யவர்மன், பொன்வேய்ந்தான் என்று கோயிற்புராணம் தெரிவிக்கின்றது.
பொன்னம்பலம்
"பொன்னம்பலம் (கனகசபை)" நடராசப்பெருமான் அபிஷேகம் கொண்டருளும் இடம். இப்பொன்னம்பலத்தின் முகட்டை, முதலாம் ஆதித்தசோழன், கொங்குநாட்டிலிருந்து கொண்டுவந்த உயர்ந்த மாற்றுடைய பொன்னால் வேய்ந்தான் என்று சேக்கிழாரும், தில்லைக்கோயில் கல்வெட்டுப்பாடலொன்று சிறந்த சிவபக்தனும், படைத்தலைவனுமான மணவில் கூத்தனான காளிங்கராயன் என்பவன் பொன்வேய்ந்தான் என்றும் கூறுகின்றது.
பேரம்பலம்
"பேரம்பலம்" இது தேவசபை எனப்படும். மணவில் கூத்தனான காளிங்கராயன் விக்கிரமசோழன் காலதில் இச்சபையைச் செம்பினால் வேய்ந்தான் என்று தில்லைக்கோயில் பாடலால் அறிவதோடு, பின்பு இப்பேரம்பலத்திற்கு பொன் வேய்ந்தவன் மூன்றாங்குலோத்துங்கச் சோழன் ஆவான்.
நிருத்த சபை
"நிருத்த சபை" ஊர்த்தவ தாண்டவம் செய்தருளிய இடம்.
இராச சபை
"இராச சபை" இஃது ஆயிரக்கால் மண்டபமாகும். சோழ மன்னர் மரபில் முடிசூடப் பெறுபவர்களுக்கு இம்மண்டபத்தில் முடிசூட்டு விழா நடைபெற்று வந்தன.
வியாக்ரபாதர் (புலிக்கால்முனிவர்) மிகுதியான பற்றினால் பூசித்த ஊராதலின் பெரும்பற்றப்புலியூர் என்றும்; சித்+ அம்பரம் (அறிவு - வெட்டவெளி)
போர்னியோ நிறுவனம்
போர்னியோ நிறுவனம் (ஆங்கிலம்: Borneo Company அல்லது Borneo Company Limited (BCL) மலாய்: Syarikat Borneo) என்பது வடக்கு எனும் மலேசியா, போர்னியோ தீவின், சரவாக் சபா மாநிலங்களில் உருவாக்கப்பட்ட, மிகப் பழைமையான பிரித்தானிய நிறுவனம் ஆகும். இந்த நிறுவனம் 1856 சூன் மாதம் உருவாக்கப்பட்டது.
தொடக்கத்தில், போர்னியோ நிறுவனத்தின் நிர்வாகிகள்; மூத்த பணியாளர்கள் அனைவரும் ஐரோப்பியர்களாக இருந்தனர். 1950-களில் மட்டுமே உள்ளூர் சரவாக்கியர்கள் நிர்வாகிகளாகவும் மற்றும் மேலாளர்களாகவும் நியமிக்கப் பட்டனர். இந்த நிறுவனம் சரவாக், சபா, புரூணை முழுவதும் கிளைகளைக் கொண்டு இருந்தது.
புரூக் ஆட்சிக்காலம்
சரவாக்கில், அதன் முதல் மேலாளர் லுட்விக் வெர்னர் ஆல்ம்சு (Ludvig Verner Helms) எனும் ஒரு டென்மார்க்கியர். அவர் அதற்கு முன்பு 1852-ஆம் ஆண்டில் இருந்து சரவாக்கில் வர்த்தகம் செய்து வந்தார். போர்னியோ தீவில் உள்ள அனைத்து கனிமங்களின் சுரங்கங்களையும், தாதுக்களையும் கையகப்படுத்தும் அதிகாரம் போர்னியோ நிறுவனத்திற்கு வழங்கப்பட்டது.
1857-ஆம் ஆண்டு உரிமைத் தொகை ஒப்பந்தம்
அத்தகைய விளைபொருட்களைப் பண்டமாற்று செய்தல் அல்லது விற்றல் போன்றவற்றுக்கு சரவாக் அரசாங்கக் கருவூலத்திற்கு உரிமத் தொகை செலுத்த வேண்டும் என ஓர் ஒப்பந்தம் 1857-ஆம் ஆண்டில் (1857 Royalty Payments Agreement) செய்து கொள்ளப்பட்டது.
சவ்வரிசி கொள்முதல் அதன் வர்த்தகத்தின் முதல் செயல்பாடு ஆகும். அவர்களின் முதல் தொழிற்சாலை கூச்சிங்கில் இருந்தது. அஞ்சனக் கல் சுரங்கம் (Antimony Mining), பாவு மாவட்டம், பாவு நகரில் (Bau Town) இருந்தது.
சரவாக் பாவு நகரில் தங்கம் கொள்முதல்
பின்னர் சமரகான் பிரிவு சிமுஞ்சான் மாவட்டத்தில் (Simunjan District) நிலக்கரி கொள்முதல் செய்யப்பட்டது. அடுத்து தெகோரா நகரில் பாதரசம்; பாவு நகரில் தங்கம் கொள்முதல் செய்யப்பட்டது.
அப்போதைய சரவாக் வெள்ளை இராஜாக்கள் போர்னியோ நிறுவனத்துடன் விருப்பும் வெறுப்பும் கலந்த உறவைக் கொண்டு இருந்தனர். அந்த நிறுவனம் தங்களுக்கு உதவும் என்று நம்பி இருந்தனர். இருப்பினும், சீனத் தொழிலாளர்கள் கொடுத்த தொல்லைகளின் போது வெள்ளை இராஜாக்களுக்கு இந்த போர்னியோ நிறுவனம்தான் இராணுவ ஆதரவை வழங்கியது
அடுத்ததாக அந்த நிறுவனம் சரவாக் அரசாங்க நாணயத்தையும் அச்சிட்டது. அதன் பின்னர் வணிகம், காப்பீடு, தரகு, பயணம் மற்றும் கப்பல் போக்குவரத்து என விரிவடைந்தது.
1857-ஆம் ஆண்டு ஒப்பந்தம் கைவிடப்பட்டது
1923-ஆம் ஆண்டில், சரவாக்கில் கனிமங்களைப் பிரித்து எடுப்பதன் மூலம் அதிக அளவில் பொருளாதாரப் பயன்கள் கிடைக்கவில்லை. அதனால் இலண்டனில் இருந்த போர்னியோ நிறுவனத்தின் தலைமையைகம் அதன் 1857-ஆம் ஆண்டு ஒப்பந்தத்தைக் கைவிட வேண்டிய கட்டாயம் ஏற்பட்டது.
இரண்டாம் உலகப் போர் 1945-இல் முடிவடைந்த பிறகு, ராயல் டச்சு செல் ஆயில் நிறுவனத்திடம் (Royal Dutch Shell Oil Company) இருந்து எண்ணெய் விநியோகம் செய்யும் முகவர் பணியைச் செய்தது.
கூச்சிங்கில் முதல் பெட்ரோல் நிலையம்
கூச்சிங்கில் முதல் பெட்ரோல் நிலையத்தை உருவாக்கியதும் இந்த நிறுவனம் தான். அதன் பின்னர் சரவாக் முழுவதும் நுகர்வோர் பொருட்களை இறக்குமதி செய்து விநியோகிக்க வேண்டும் என சரவாக் காலனித்துவ அரசாங்கம் இந்த நிறுவனத்தைக் கட்டாயப் படுத்தியது. 1967-இல், போர்னியோ நிறுவனம் சிங்கப்பூரை தலைமையிடமாகக் கொண்ட இன்ச்கேப் குழுமத்துடன் (Inchcape Group) இணைந்தது.
1974-இல், போர்னியோ நிறுவனம்; சரவாக் பொருளாதார மேம்பாட்டுக் கழகத்துடன் (Sarawak Economic Development Corporation - SEDC) கூட்டு முயற்சியைத் தொடங்கியது. ஏறக்குறைய 40 ஆண்டுகளுக்குப் பின்னர், 2018 செப்டம்பர் 28-ஆம் தேதி, போர்னியோ நிறுவனம் அதன் அனைத்து செயல்பாடுகளையும் நிறுத்திக் கொண்டது.
இவற்றையும் பார்க்க
* பகுப்பு:போர்னியோ பகுப்பு:மலேசிய வரலாறு பகுப்பு:சரவாக்கில் அரசியல் பகுப்பு:சரவாக் வரலாறு
கன்னியாகுமரி மும்பை விரைவுவண்டி
கன்னியாகுமரி-மும்பை விரைவுவண்டி (Kanyakumari–Mumbai Express) அல்லது ஜெயந்தி ஜனதா விரைவுவண்டி என்பது இந்திய இரயில்வேக்கு சொந்தமான ஒரு விரைவு தொடருந்து ஆகும். இது தமிழ்நாட்டின் கன்னியாகுமரி தொடருந்து நிலையத்திலிருந்து மகாராட்டிர மாநிலம் புனேயில் உள்ள புனே சந்திப்பு தொடருந்து நிலையம் இடையே இயக்கப்படுகிறது.
விளக்கம்
2020 முதல், பூஜ்ஜிய அடிப்படையிலான கால அட்டவணையின்படி, இது புனே வரை மட்டுமே இயங்குகிறது. தொற்றுநோய்களின் போது சேவைகள் நிறுத்தப்பட்ட பின்னர், 31 மார்ச் 2022 அன்று புனேவிற்குத் தொடருந்து தனது முதல் ஓட்டத்தை மேற்கொண்டது. இரயில்பெட்டி இணைப்புத் தொழிற்சாலையில் நிர்மாணிக்கப்பட்ட தொடருந்து பெட்டிகளுக்குப் பதிலாக இணைப்பு ஹாப்மேன் புஷ் (LHB) பெட்டிகளுடன் தொடருந்து இயங்கியது.
இழுவை
முழு வழித்தடமும் இப்போது மின் மயமாக்கப்பட்டதால், இந்த தொடருந்து இப்போது கே.ஒய்.என். (KYN) அடிப்படையிலான டபுள்யூ.ஏ.பி.-7 (WAP-7) மூலம் இரு திசைகளிலும் இழுத்துச் செல்லப்படுகிறது.
இண்டியம் ஆர்சினைடு ஆண்டிமோனைடு பாசுபைடு
இண்டியம் ஆர்சினைடு ஆண்டிமோனைடு பாசுபைடு (Indium arsenide antimonide phosphide) என்பது InAsSbP என்ற மூலக்கூற்று வாய்ப்பாடால் விவரிக்கப்படும் ஒரு குறைக்கடத்தி வேதிப்பொருளாகும்.
கன்னியாகுமரி மும்பை விரைவுவண்டி
வழித்தடம்
கன்னியாகுமரியியிலிருந்து நாகர்கோவில் சந்திப்பு, திருவனந்தபுரம் மத்தி, கொல்லம் சந்திப்பு, காயம்குளம் சந்திப்பு, செங்கனூர், எர்ணாகுளம் சந்திப்பு, ஓட்டப்பாலம் தொடருந்து நிலையம், பாலக்காடு சந்திப்பு, கோயம்புத்தூர் சந்திப்பு, ஈரோடு சந்திப்பு, சேலம் சந்திப்பு, ஜோலார்பேட்டை சந்திப்பு, காட்பாடி சந்திப்பு, பாகால சந்திப்பு, திருப்பதி, ரேணிகுண்டா சந்திப்பு வழியாக இயக்கப்படுகிறது. யர்ரகுன்ட்லா சந்திப்பு, கூடி சந்திப்பு, குண்டக்கல் சந்திப்பு, ராய்ச்சூர் சந்திப்பு, வாடி சந்திப்பு, கலபுர்கி சந்திப்பு, குர்துவாடி சந்திப்பு, டவுண்ட் சந்திப்பு, வழியாகப் புனே சந்திப்பினை அடைகின்றது.
கன்னியாகுமரி செல்லும் பயணத்தில் சாலக்குடி, இரிஞ்ஞாலகுடா, வடக்காஞ்சேரி மற்றும் ஒற்றப்பாலம் ஆகிய இடங்களில் கூடுதல் நிறுத்தங்களைக் கொண்டுள்ளது. திரும்பும் போது இந்த நிலையங்களில் இத்தொடருந்து நிற்காது. புனேவுக்குத் திரும்பும் பயணத்தில், இந்த தொடருந்து திரிபுனித்துரா மற்றும் திருவனந்தபுரம் பேட்டையில் கூடுதல் நிறுத்தங்களைக் கொண்டிருக்கும்.
வெளி இணைப்புகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
இண்டியம் ஆர்சினைடு ஆண்டிமோனைடு பாசுபைடு
InAsSbP அடுக்குகளை இண்டியம் ஆர்சனைடு, காலியம் ஆண்டிமோனைடு மற்றும் பிற பொருட்களின் மீது பல்லின நோக்குநிலையில் தூண்டப்பட்ட படிகவளர்ச்சி மூலம் வளர்க்கலாம். இவ்வுலோகக் கலவையின் அதிர்வு பண்புகள் இராமன் நிறமாலையியல் மூலம் ஆராயப்பட்டது. ஒளி மின்னணுவியல், இயந்திரவியல் பண்புகள், ஒலி அல்லது அதிர்வு ஆற்றலின் குவாண்டப் பண்புகள் மீதான அழுத்தத்தின் விளைவை ஆய்வு செய்யும் கோட்பாடுகளுக்கு இவ்வுலோகக் கலவை பயன்படுகிறது.
மேற்கோள்கள்
பகுப்பு:இண்டியம் சேர்மங்கள் பகுப்பு:ஆர்சினைடுகள் பகுப்பு:ஆண்டிமோனைடுகள் பகுப்பு:பாசுபைடுகள்
புங்கம்பாடி சொக்கநாதசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது.
பவுர்ணமி, அஷ்டமி, பிரதோச நாட்களில் சிறப்பு பூசை நடைபெறுகிறது
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செவ்வாய்ப்பட்டி பத்ரகாளியம்மன் கோவில்
செவ்வாய்ப்பட்டி பத்ரகாளியம்மன் கோவில் என்பது தமிழ்நாடு மாநிலம், புதுக்கோட்டை மாவட்டம், கறம்பக்குடி வட்டத்தில் பட்டமாவிடுதி மற்றும் செவ்வாய்ப்பட்டி என்ற ஊரில் உள்ள ஓர் அம்மன் கோவில் ஆகும். தஞ்சாவூர் மாவட்டத்தில் திருவோணம் அருகிலும் செவ்வாய்ப்பட்டி என்ற ஊரும் பத்ரகாளியம்மன் கோயிலும் உள்ளது.